OzLabs/hebrew-wiki-articles huggingface dataset:
ג'מאל טינסלי

ג'מאל טינסלי (אנגלית: Jamaal Tinsley; נולד ב-28 בפברואר 1978 בברוקלין, ניו יורק) הוא כדורסלן עבר אמריקאי, אשר שיחק בעמדת הרכז.

==שנותיו במכללה==
בשתי עונותיו במכללה, טינסלי הוביל את אוניברסיטת מדינת איווה לשתי זכיות בטורניר ה-BIG12 (ליגה של מכללות ממרכז ארצות הברית), והגעה עד לשלב רבע הגמר בטורניר אליפות המכללות בכדורסל של ה-NCAA. ב-2001, הוא נבחר לחמישיית כל-אמריקה השנייה במכללות, ושחקן השנה בליגת ה-BIG12.

==שנותיו ב-NBA==
טינסלי נבחר בדראפט 2001 על ידי ממפיס גריזליס. טינסלי נבחר במקום ה-21 בסיבוב הראשון של הדראפט ומיד הועבר על ידי ממפיס לאינדיאנה. 

טינסלי נכנס מיד לתפקיד הרכז הפותח של אינדיאנה על ידי המאמן אייזיאה תומאס ושיחק מצוין באותה העונה, אותה הוא סיים עם ממוצעים של 9.4 נקודות ו-8.1 אסיסטים למשחק (עונת 2001-2002). 

למרות זאת, עונה לאחר מכן, מאמן אינדיאנה אייזאה תומאס הוחלף על ידי ריק קרלייל, ומיד החליף את טינסלי בהרכב הפותח לטובת קני אנדרסון, ובתור המחליף של אנדרסון הוצב אנטוני ג'ונסון. ואז, באופן מפתיע, טינסלי מצא אותו משמש כמחליף של המחליף של הרכז הפותח של אינדיאנה.

למרות זאת, אנדרסון וג'ונסון נפצעו, מה שהביא לכך שטינסלי הפך שוב לפותח בחמישייה של אינדיאנה. למרות המיעוט במשחק, נראה היה שטינסלי מצא אנרגיה וביטחון עצמי במשחק שלו. נראה היה שטינסלי קיבל את הדחתו מההרכב כאתגר, ולא כהעלבה. טינסלי לא איבד את תפקיד הרכז הראשי מאז, והיה מצוין בעונת 2003-2004 כשאינדיאנה הפסידה הגיעה עד לגמר המזרח, והפסידה רק לדטרויט פיסטונס, שאף זכו בתואר האליפות באותה השנה. 

בעונת 2004-2005 היה טינסלי פצוע כל העונה, אך הקבוצה עצמה הצליחה להעפיל בקושי לפלייאוף מהמקום השישי במזרח (עם מאזן של 44-38). טינסלי פיספס גם את ארבעת המשחקים הראשונים בפלייאוף נגד בוסטון סלטיקס, אך חזר בצורה מרשימה למשחק מספר 5, והוביל את אינדיאנה לניצחון משכנע.

לפני עונת 2009-2010 עבר טינסלי לממפיס גריזליס לאחר 8 שנים בפייסרס.

==קישורים חיצוניים==

קטגוריה:ניו יורק: אישים
קטגוריה:כדורסלני אינדיאנה פייסרס
קטגוריה:כדורסלני ממפיס גריזליס
קטגוריה:כדורסלני יוטה ג'אז
קטגוריה:כדורסלני אוניברסיטת המדינה של איווה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני לוס אנג'לס די-פנדרס
קטגוריה:בחירות דראפט של ונקובר גריזליס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1978
שושה (מחוז)

שושה הוא מחוז באזרבייג'ן, הנמצא באזור נגורנו קרבאך. המחוז מקיף את העיר שושה וחיים בו בעיקר ארמנים. בעקבות מלחמת נגורנו קרבאך המחוז סופח דה פקטו על ידי ארמניה. בעקבות מלחמת נגורנו קרבאך השנייה, חזר חלקו הדרומי של המחוז כולל בירתו שושה לשליטה אזרית.

==קישורים חיצוניים==

* 

קטגוריה:אזרבייג'ן: מחוזות
קטגוריה:אזרבייג'ן: גאוגרפיה
קטגוריה:נגורנו קרבאך: מחוזות
32 (מספר)

32 (במילים בלשון זכר: שלושים ושניים; בלשון נקבה: שלושים ושתיים) הוא מספר טבעי הבא אחרי 31 ולפני 33.

שלט בית 32 ברחוב בירושלים
== במתמטיקה ==

* 32 הוא מספר זוגי, המהווה חזקה של שתיים (שתיים בחמישית).
* 32 הוא המספר הקטן ביותר עבורו יש שבעה פתרונות למשוואה:<math>\ \phi(x) = n </math>כאשר <math>\ \phi</math> – היא פונקציית אוילר
* 32 הוא מספר שמח.
== במדע ==
* 32 הוא המספר האטומי של גרמניום.
* לאדם מבוגר יש 32 שיניים כולל שיני הבינה.
== בתחומים אחרים ==
* במשחק השח, יש 32 כלים, וכן 32 משבצות מכל צבע.

==קישורים חיצוניים==

קטגוריה:מספרים טבעיים
31 (מספר)

31 (במילים בלשון זכר: שלושים ואחד; בלשון נקבה: שלושים ואחת) הוא המספר הטבעי הבא אחרי 30 ולפני 32.

== במתמטיקה ==
* 31 הוא מספר ראשוני, ספציפית, מספר מרסן ראשוני <math>\ ( 2^5-1)</math>וראשוני תאום של 29
* 31 הוא יחידה חוזרת (repunit) בבסיס חמש (111) וכן, כמספר מרסן, בבסיס שתיים (11111). משערים כי 31 יחד עם 8191 הם שני המספרים היחידים שהם יחידות חוזרות עם לפחות שלוש ספרות ביותר מבסיס אחד (מלבד בסיס אונרי הטריוויאלי), וזה לא נכון לגבי 63, כי 63 הוא בבסיס 2 (111111) ובבסיס 4 (333).
* 31 הוא מספר שמח.

== בתחומים אחרים ==
טלה המסומן במספר 31 

*מספר הימים המקסימלי בכל חודש בלוח הגרגוריאני
*המספר האטומי של גליום

==קישורים חיצוניים==

קטגוריה:מספרים טבעיים
נבחרת לאוס בכדורגל

נבחרת לאוס בכדורגל לגברים מייצגת את לאוס מאז 1961. 

 במוקדמות מונדיאל 2006 השיגה נבחרת הכדורגל של לאוס תיקו במשחק אחד והפסידה במשחק השני, עלתה לבית בו הפסידה לנבחרת איראן בכדורגל, נבחרת ירדן בכדורגל ונבחרת קטר בכדורגל.

==כל גביעי העולם==
* עד 1998 - לא נכנסה
* 2002 - לא העפילה
* 2006 - לא העפילה
* 2010 - לא השתתפה
* 2014 עד 2026 - לא העפילה

==כל גביעי אסיה==
* עד 1996 - לא נכנסה
* 2000 - לא העפילה
* 2004 - לא העפילה
* 2007 עד 2011 - לא נכנסה
* 2015 עד 2023 - לא העפילה

==כל אליפויות איגוד מדינות דרום-מזרח אסיה בכדורגל==

{|class="wikitable" style="text-align: center; width: 600px;"
|-
! colspan="8" |אליפות איגוד מדינות דרום-מזרח אסיה
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-
|style="text-align: center;"| 1996
|rowspan="10"|סיבוב ראשון
|4 ||1 ||1 ||2 ||5||10
|-
|style="text-align: center;"| 1998
|3 ||0 ||1 ||2 ||2||8
|-
|style="text-align: center;"| 2000
|4 ||0 ||0||4 ||0 ||16
|- 
|style="text-align: center;"| 2002
|3 ||0 ||1 ||2||3 ||8
|-
|style="text-align: center;"| 2004
|4 ||1 ||0 ||3 ||4 ||16
|-
|style="text-align: center;"| 2007
|3 ||0 ||0 ||3 ||1 ||23
|-
|style="text-align: center;"| 2008
|3 ||0 ||0 ||3 ||0 ||13
|-
|style="text-align: center;"| 2010
|3 ||0 ||1 ||2 ||3||13
|-
|style="text-align: center;"| 2012
|3 ||0 ||1 ||2 ||6||10
|- 
|style="text-align: center;"| 2014
|3 ||0 ||0 ||3 ||2||12
|- 
|style="text-align: center;"| 2016
|colspan="7"|לא העפילה
|-
|style="text-align: center;"| 2018
|rowspan="3"|סיבוב ראשון
|4||0||0 ||4 ||3 ||12
|-
|style="text-align: center;"| 2020
|4||0 ||0 ||4 ||1||14
|-
|style="text-align: center;"| 2022
|4||0 ||1 ||3 ||2 ||15
|-
| |סה"כ
|
|45
|2
|6
|37
|32
|170
|}

==כל גביעי האתגר של ה-AFC==
* 2006 - הייתה אמורה להשתתף אך בסוף לא השתתפה
* 2008 - פרשה
* 2010 - לא נכנסה
* 2012 - לא העפילה
* 2014 - סיבוב ראשון

==קישורים חיצוניים==

* 

==הערות שוליים==

קטגוריה:לאוס: כדורגל
לאוס
נבחרת אפגניסטן בכדורגל

נבחרת אפגניסטן בכדורגל, הידועה בכינוי "קבוצת מלי", היא נבחרת הכדורגל הלאומית של אפגניסטן. הנבחרת הוקמה בשנת 1933 וצורפה לפיפ"א בשנת 1948.

==כל גביעי העולם==
* 1930 עד 2002 - לא נכנסה
* 2006 עד 2026 - לא העפילה

==כל גביעי אסיה==
* 1956 עד 1972 - לא השתתפה
* 1976 עד 1984 - לא העפילה
* 1988 עד 2000 - לא השתתפה
* 2004 - לא העפילה
* 2007 - לא השתתפה
* 2011 עד 2023 - לא העפילה

==כל גביעי האתגר של ה-AFC==
* 2006 עד 2008 - סיבוב ראשון
* 2010 - פרשה
* 2012 - לא העפילה
* 2014 - מקום רביעי

==כל גביעי פדרציית הכדורגל של דרום אסיה==
* 1993 עד 1999 - לא נכנסה
* 2003 עד 2009 - סיבוב ראשון
* 2011 - מקום שני
* 2013 - מקום ראשון

==קישורים חיצוניים==

* 

==הערות שוליים==

קטגוריה:אפגניסטן: כדורגל
אפגניסטן
המפלגה למען בוסניה והרצגובינה

מפלגת בוסניה והרצגובינה (בבוסנית: Stranka za Bosnu i Hercegovinu) היא מפלגה בבוסניה והרצגובינה. נוסדה על ידי חאריס סילייג'יץ' ובראשה החל מאפריל 2021 עומד סמיר אפנדיץ'.
המפלגה מתוארת כמפלגה רב אתנית בעלת השקפה ליברלית בפוליטיקה של בוסניה והרצגובינה ושואפת לבוסניה והצרגובינה אחידה, ולביטול שתי הישויות המרכיבות את בוסניה והרצגובינה כיום. בזמנו בבחירות לבתי הנבחרים שנערכו ב-5 באוקטובר 2002 המפלגה זכתה ב-10.5% שהם 6 מושבים מתוך 42 המושבים. בנוסף המפלגה זכתה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה ואף זכתה ב-4 מושבים מתוך 83 המושבים באספה הלאומית של רפובליקה סרפסקה. נכון להיום, בשנת 2022, המפלגה אינה מיוצגת יותר בפרלמנט של בוסניה והרצגובינה. 
יריבתה בקרב הבוחרים ה"בוסניאקים" (ה"מוסלמים" לשעבר) היא מפלגת הפעולה הדמוקרטית מיסודו של אלייה איזטבגוביץ'

==קישורים חיצוניים==
* 

בוסניה והרצגובינה
קטגוריה:מפלגות שהוקמו ב-1996
המפלגה הסוציאל-דמוקרטית של בוסניה והרצגובינה

המפלגה הסוציאל-דמוקרטית של בוסניה והרצגובינה (בבוסנית: Socijaldemokratska partija Bosne i Hercegovine) היא מפלגה בבוסניה והרצגובינה.
thumb 
המפלגה היא היורשת של המפלגה הקומוניסטית של בוסניה והרצגובינה. בבחירות לבתי הנבחרים שנערכו ב-5 באוקטובר 2002 זכתה המפלגה ב-10.4%, שהם 4 מושבים מתוך 42 המושבים. בנוסף, זכתה המפלגה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה, ואף זכתה ב-3 מושבים מתוך 83 המושבים באספה הלאומית של רפובליקה סרפסקה.

המפלגה היא במעמד של מפלגה עמיתה (שאינה חברה) במפלגת הסוציאליסטים האירופאים, מפלגת הגג של הסוציאליסטים הפועלת במוסדות האיחוד האירופי.

==קישורים חיצוניים==
* 

סוציאל-דמוקרטית
בוסניה והרצגובינה
קטגוריה:מפלגות שהוקמו ב-1992
ממלכת הוואי

ממלכת הוואי הייתה מדינה ריבונית שהוקמה בשנת 1795, כאשר הלוחם קמהאמהה הגדול מהאי הוואי ("האי הגדול"), שהיה אי עצמאי, כבש את האיים השכנים אוהאו, מאווי, מולוקאי ולאנאי ואיחד אותם תחת מלכותו. בשנת 1810 הצטרפו לממלכה גם קאואיי וניאיהאו.

קמהאמהה הגדול איחד את הממלכה לראשונה לאחר סדרה של קרבות מהירים ועקובים מדם. הוא נעזר ביורד ים אנגלי בשם ג'ון יאנג ובנשק מערבי. במקום השיטה הפאודלית שנהגה באיים, הוקמה אז מלוכה חוקתית מודרנית לפי המודל המערבי.

שנות קיומה של הממלכה עמדו בסימן היחלשות בכוחו של המלך, ומעבר סמכויות לממשלה נבחרת. החוקה של 1840 יצרה פרלמנט בן שני בתים. חוקות חדשות ב-1852, 1864 ושוב ב-1887 המשיכו במגמת הדמוקרטיזציה. 

קמהאמהה הגדול, מלכה הראשון של ממלכת הוואי (1810-1819)]]
שושלתו של קמהאמהה הגדול שלטה עד 1872, שנת מותו של קמהאמהה החמישי. הנסיכה ברניס פהואהי-בישופ סרבה לרשת ממנו את הכתר ועל כן הוכרזו בחירות למלוכה. שני מלכים נבחרים שלטו בממלכת הוואי בשנים הבאות.

המלכה האחרונה ליליואוקלאני ניסתה לעקוף את חוקת 1887 ובתגובה ארגנו אנשי עסקים מארצות הברית הפיכה בהוואי ב-1893. כוחות צבא אמריקנים נחתו בהוואי במטרה המוצהרת להגן על חיי האמריקנים בממלכה. המלכה נעצרה ונכלאה והממלכה הוחלפה ברפובליקה. 

ממשלת הרפובליקה של הוואי, בראשות סנפורד באלארד דול, פעלה למען סיפוחה לארצות הברית. הסיפוח אושר בקונגרס האמריקני על שני בתיו ב-1898, והוואי הייתה לטריטוריה אמריקנית. 

סיפוח הוואי מוזכר רבות כראיה להיותה של ארצות הברית בעלת שאיפות אימפריאליסטיות.

==קישורים חיצוניים==

קטגוריה:ארצות הברית: מדינות וטריטוריות היסטוריות
קטגוריה:הוואי: היסטוריה
הוואי

pt:Havaí#História
נחל זוהר

מצד זוהר
נַחַל זוֹהַר (בערבית: ואדי א-זוּוֶירָה) הוא נחל אכזב בדרום מדבר יהודה. הנחל זורם ממערב למזרח ונשפך לים המלח מדרום ליישוב נווה זוהר. כביש ערד - ים המלח נסלל במקביל לנחל. כביש 90 עובר מעליו בגשר זוהר. קרוב לשפך הנחל ניצב מצד זוהר. לאחר שיטפון בנחל, מתמלא גב זוהר, גב גדול, סמוך למצד.<br />

==קישורים חיצוניים==

*
* יאיר בר זוהר, באתר יאיר טיולים, 17 ביולי 2016

==הערות שוליים==

זוהר
קטגוריה:שביל ישראל
קטגוריה:נווה זוהר
זוהר
מפלגת הפעולה הדמוקרטית

מפלגת הפעולה הדמוקרטית (Stranka Demokratske Akcije ובקיצור SDA) היא מפלגה בבוסניה והרצגובינה.

המפלגה נוסדה ב־1990 והייתה למפלגה הבוסניאקית הראשונה ביוגוסלביה לשעבר. המפלגה בעלת השפעה על הבוסניאקים בתוך בוסניה והרצגובינה ומחוצה לה.

בבחירות האחרונות לאספה הפרלמנטרית של בוסניה והרצגובינה שנערכו ב-12 באוקטובר 2014, זכתה המפלגה ב-10 מתוך 42 המושבים בבית הנבחרים (הבית התחתון) וב-3 מתוך 15 המושבים ב"בית העמים" (הבית העליון). כמו כן מיוצגת המפלגה בשתי הישויות האוטונומיות המרכיבות את המדינה: בפדרציה של בוסניה והרצגובינה מחזיקה המפלגה ב-29 מתוך 98 מושבי בית הנבחרים (הבית התחתון) וב-10 מתוך 58 המושבים ב"בית העמים" (הבית העליון), ובאספת הנבחרים של רפובליקה סרפסקה מחזיקה המפלגה ב-4 מתוך 83 המושבים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
פעולה הדמוקרטית
קטגוריה:מפלגות שהוקמו ב-1990
המפלגה הדמוקרטית הסרבית (בוסניה והרצגובינה)

המפלגה הדמוקרטית הסרבית (בסרבית: Srpska Demokratska Stranka) בקיצור SDS, היא מפלגה סרבית בבוסניה והרצגובינה.

המפלגה הונהגה על ידי דרגאן צ'וביץ' שהיה נשיא המדינה והודח בעקבות פרשת שחיתות כלכלית.

בבחירות האחרונות לבתי הנבחרים שהתקיימו ב-5 באוקטובר 2002 המפלגה זכתה ב 14.0% שהם 5 מושבים מתוך 42 המושבים.

בנוסף המפלגה זכתה בשני מושבים מתוך 83 המושבים באספת הנבחרים של רפובליקה סרפסקה.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
דמוקרטית הסרבית
קטגוריה:באניה לוקה
קטגוריה:מפלגות שהוקמו ב-1992
המפלגה לקידום דמוקרטי

המפלגה לקידום דמוקרטי (בסרבית: Партија демократског прогреса РС/Partija demokratskog progresa RS) היא מפלגה סרבית בבוסניה והרצגובינה שהוקמה על ידי מלאדן איוואניק, פרופסור לכלכלה מאוניברסיטת באניה לוקה.

המפלגה תומכת ברעיון של מדינה בוסנית, אך לפי הסכם דייטון. רוב חברי המפלגה היו חברי המפלגה הסרבית או מתומכיה, אשר לא היו מרוצים מהרפורמות הכלכליות אשר בוצעו על ידי אותה מפלגה. 

בבחירות האחרונות לבתי הנבחרים שהקיימו ב-5 באוקטובר 2002 המפלגה זכתה ב-4.6% שהם 2 מושבים מתוך 42 המושבים. בנוסף המפלגה זכתה ב-9 מושבים מתוך 83 המושבים באספה הלאומית של רפובליקה סרפסקה.

==קישורים חיצוניים==
* 
* [https://europeanforum.net/countries-list/bosnia-and-herzegovina/ הפורום האירופאי]

קידום דמוקרטי
קטגוריה:מפלגות שהוקמו ב-1999
האיחוד הנוצרי-דמוקרטי הקרואטי של בוסניה והרצגובינה

האיחוד הנוצרי-דמוקרטי הקרואטי של בוסניה והרצגובינה (בקרואטית ובבוסנית: Hrvatska kršćanska demokratska unija Bosne i Hercegovine) היא מפלגה בבוסניה והרצגובינה. תפיסתה האידאולוגית של המפלגה היא דמוקרטית-נוצרית.

בבחירות שנערכו ב-5 באוקטובר 2002 לבתי הנבחרים המפלגה לא זכתה באף מושב. עם זאת, המפלגה זכתה במושב אחד מתוך 140 המושבים של בית הנבחרים של הפדרציה של בוסניה והרצגובינה.

== קישורים חיצוניים ==
* 

נוצרי-דמוקרטי קרואטי
מתיל ברומיד

{| border="1" cellpadding="2" cellspacing="0" style="width:235px;float:left;margin-right:1em;"
|- colspan=2 align=center
|-
!colspan="4" align=center bgcolor="pink"|
מתיל ברומיד
|-
|align="center" colspan="2" -
|align="center" colspan="2" -
!colspan="4" align=center bgcolor="pink"|
כללי
|-
|נוסחה כימית
|CH<sub>3</sub>Br
|-
|שמות אחרים
|ברומומתאן; מונוברומומתאן
|-
|מסה מולרית
|94.94g/mol
|-
|מראה
|גז חסר צבע בעל ריח של כלורופורם
|-
|מספר CAS
|[74-83-9]
|-
!colspan="2" align="center" bgcolor="pink"|
פיזי
|-
|נקודת התכה
|93.66- C&deg;
|-
|נקודת רתיחה
| 3.56 C&deg;
|-
|צפיפות
|3.974 g/l
|-
|מסיסות
|15.22 gr/l
|}
מתיל ברומיד (מכונה גם ברומומתאן) נוסחתו הכימית: <math>\ \mathrm {CH_3Br} </math>, הוא תרכובת של פחמן, מימן וברום. מתיל ברומיד הוא גז חסר צבע ובעל ריח דומה לשל כלורופורם בריכוזים גבוהים. החומר משמש בתעשייה ובחקלאות להדברה. בגלל פגיעתו בשכבת האוזון, נאסר השימוש בו בפרוטוקול מונטריאול על ידי 183 מדינות, לרבות ישראל. אמור לצאת משימוש (פרט לשימושים מאושרים) עד שנת 2005 במדינות המפותחות ועד שנת 2015 במדינות המתפתחות. מתיל ברומיד מופק על ידי תגובה של מתאנול עם חומצה הידרוברומית. בנוסף, התרכובת קיימת גם במקורות טבעיים, כמו באצות מסוימות ובצמחים מסוימים, כמו צמחים ממשפחת המצליבים. מדינת ישראל היא אחת מיצרניות מתיל ברומיד העיקריות בעולם. מפעל תרכובות ברום מייצר כשליש מכלל הייצור העולמי של מתיל ברומיד. 

==שימושים==
עד הקיצוץ בשימוש ובהפקה על פי ההסכמה שהושגה באמנת וינה 1985 ובעקבותיה בפרוטוקול מונטריאול ובהתאמות וינה, מתיל ברומיד שימש בצורה נרחבת לחיטוי קרקע והדברה. למרות שמתיל ברומיד מסוכן לשימוש, הוא נחשב בטוח יותר ויעיל יותר ממחטאי קרקע אחרים. מתיל ברומיד שימושי גם להפקה של כימיקלים אחרים, בהיותו גורם למתילציה.

==פגיעה בשכבת האוזון==
מתיל ברומיד מזיק פי 60 יותר לאוזון מאשר כלור, אפילו כמויות קטנות ממנו גורמות נזק גדול לשכבת האוזון. לאור זאת, נאסר השימוש בו בפרוטוקול מונטריאול על ידי 198 המדינות החברות באו"ם, לרבות ישראל. מתיל ברומיד יצא משימוש (פרט לשימושים מאושרים) בשנת 2005 במדינות המפותחות ובשנת 2015 במדינות המתפתחות.

==השפעות בריאותיות==
אם הגז נשאף בריכוזים גבוהים בפרק זמן קצר, הוא גורם לכאבי ראש, סחרחורת, בחילה, חולשה והקאה; שלעיתים באים לפני ריגוש מנטלי, עוותים, ואפילו מאניה אקוטית. שאיפה לאורך זמן של ריכוזים נמוכים גורמת לדלקת סימפונות ודלקת ריאות.
מגע עם מתיל ברומיד נוזלי גורם לכוויות, גירודים ואודם, ושלפוחיות אחרי כמה שעות. גם הנוזל וגם הגז פוגעים בצורה חמורה בעיניים.

==ראו גם==
* הדלדלות שכבת האוזון
* הלומתאן

==קישורים חיצוניים==

* 

קטגוריה:תרכובות אורגניות
קטגוריה:ברום: תרכובות
טינק

טינֵק (באנגלית: Teaneck) היא עיר במחוז ברגן בניו ג'רזי. רוב אוכלוסייתה עובדת בניו יורק והיא נחשבת לעיר שינה. כרבע מתושבי העיר הם יהודים, ביניהם דתיים ומסורתיים רבים. יש בה כ-20 מסעדות כשרות, בתי כנסת ומוסדות חינוך אורתודוקסים וקונסרבטיבים.

בטינק ממוקם מטה של "Kof-K", בין ארגוני הכשרות גדולים בארצות הברית.

==קישורים חיצוניים==

* 
* 
* 

קטגוריה:ניו ג'רזי: עיריות
קטגוריה:יישובים שהוקמו ב-1895
ג'מאעה

ג'מאעה (מערבית: جماعة, "קבוצה", "קהילה") הוא כתב עת אקדמי שפיט בעברית לחקר המזרח התיכון. יוצא לאור משנת 1998 באוניברסיטת בן-גוריון בנגב.

"ג'מאעה" יוצא לאור פעם בשנה אקדמית, במחלקה ללימודי המזרח התיכון. במערכת כתב העת חברים סטודנטים לתארים מתקדמים וחוקרים ומרצים בתחום לימודי המזרח התיכון. בנוסף על כך מפורסם בכל אחד מגליונות "ג'מאעה" מאמר מתורגם פרי עטם של חוקרים ידועים מרחבי העולם.

מטרת כתב-העת היא לתת במה לסטודנטים וחוקרים צעירים בתחום לימודי המזרח התיכון וכן להביא בפני הקורא גישות ופרספקטיבות מחקריות עדכניות, ובכך להעמיק את היכרותו עם הסביבה הערבית והאסלאמית. ג'מאעה מתייחד בהיותו כתב עת אקדמי, שנכתב ונערך במשותף על ידי סטודנטים וחוקרים ותיקים. מטרתו של ג'מאעה לחשוף בפני הקורא הישראלי תחומי מחקר חדשים בלימודי המזרח התיכון, גישות ופרספקטיבות מחקריות עדכניות, ובכך להעמיק את היכרותו עם הסביבה בה הוא חי.

כתב העת שומר על מתכונת תוכן קבועה:
* מאמרים - בג'מאעה מתפרסמים מאמרים פרי עטם של סטודנטים וחוקרים ותיקים כאחד, העוסקים בשאלות מגוונות בחקר המזרח התיכון מהיבטים שונים - היסטוריים, תרבותיים, חברתיים, פוליטיים, דתיים, ספרותיים ולשוניים. כל מאמר המתפרסם בכתב העת עובר שיפוט פנימי וחיצוני על ידי חוקרים מומחים מן התחום.
* מאמר מתורגם - בכל גיליון מתפרסם תרגום לעברית של מאמר הנכתב בשפה זרה. מטרת המדור להציע לסטודנטים ולקוראים בעברית מאמרים מבואיים בעלי חשיבות מרכזית בתחומם, המציגים בבהירות גישות וסוגיות חשובות בחקר המזרח התיכון.
* נקודה למחשבה - לחוקרים רבים ישנם רעיונות ראשוניים, אולי רעיונות בוסר, שעדיין לא ברור אם יהפכו, בסופו של דבר, לספר ולמאמר, ואולי ייזנחו במגירה. המדור 'נקודה למחשבה' נועד לתת בימה לרעיונות כאלה ולהביאם לפני הקוראים. המערכת מקווה לעורר באמצעותם רב-שיח שיתקיים מעל דפי כתב העת, או באמצעים אחרים.
* ביקורת ספרים

חברי המערכת בשנת תשפ״ד הם: פרופ׳ חגי רם - עורך, רינת פלג, תמרה יואלי, אמיר אבניאלי, יובל אפלבוים.

==ראו גם==
* המזרח החדש

== קישורים חיצוניים ==
* [http://in.bgu.ac.il/humsos/jamaa/Pages/default.aspx אתר האינטרנט של "ג'מאעה"]
* 

קטגוריה:אוניברסיטת בן-גוריון בנגב: כתבי עת
זואופיליה

[[תבליט בו נראים גברים המזדווגים עם סוס. התבליט מצוי על קיר חיצוני במקדש הינדי של האלה לקשמי בעיר קהג'וראהו.]]
זואופיליה (תחדיש ביוונית עתיקה: Ζωοφιλία) היא פאראפיליה (הפרעה בעוררות מינית) המתבטאת במשיכה מינית עיקרית או בלעדית לבעלי חיים. משכב בהמה (Bestiality), להבדיל, היא קיום יחסי מין בפועל עם בעל חיים.

זואופיליה, שבעבר סווגה כפתולוגיה בספר האבחנות הפסיכיאטריות (DSM), אינה מסווגת עוד ככזו, אלא אם היא מלווה במצוקה או בהפרעה קשה ליכולתו של אדם לתפקד.

==בחוק==
במדינות רבות בעולם מדובר בעבירה על החוק, וארגונים למען בעלי חיים רואים במעשה התעללות בבעלי חיים ונאבקים בו.

=== בישראל ===
בישראל, קיום מגע מיני עם בעלי חיים נחשב בעבר לעבירה שעונשה עד עשר שנות מאסר (סעיף 351(2) לחוק העונשין בנוסחו המקורי משנת 1977), אך זו בוטלה בתיקון לחוק משנת 1988, והאיסור נאכף בסעיפים כמו הפרעה לציבור או התעללות בבעלי חיים.

==בתרבות ובדתות==
מגע מיני עם בעלי חיים נחשב בתרבויות רבות כסטייה מהנורמות החברתיות, והוא מהווה טאבו מוחלט ביהדות, בנצרות ובאסלאם.

===משכב בהמה בהלכה היהודית===
ספר שמות אוסר מפורשות משכב בהמה ומאיים בעונש מוות:

בספר ויקרא נכתב כי במקרה זה יש להרוג את האדם וגם את בעל החיים.

הרמב"ם מרחיב על כך בהלכות איסורי ביאה, ובמסכת בבא מציעא, רב יוסף אוסר על אלמנה לגדל כלב מחשש שכזה. יחד עם זאת, מקובל להניח שבני ישראל אינם נחשדים במשכב בהמה וכי האיסור שלעיל נועד על מנת למנוע לשון הרע.

==קישורים חיצוניים==

* 
* 

==הערות שוליים==

קטגוריה:פאראפיליה
קטגוריה:אכזריות לבעלי חיים
קטגוריה:חוק העונשין
ספינת האהבה

תמונה מכותרות הפתיחה.
ספינת האהבה הייתה סדרת טלוויזיה ששודרה ברשת ABC האמריקאית בשנים 1977–1986 והתרחשה על סיפונה של ספינת תענוגות.

הסדרה התבססה על סרט טלוויזיה באותו שם, שנעשה בשנת 1976 והתבסס על ספרה של ג'רלדין סונדרס: "ספינות האהבה", בו היא כתבה את חוויותיה כמדריכת שיט בספינת טיולים (תפקיד אותו מילאה דמותה של ג'ולי מקקוי).

את הסדרה הפיק אהרון ספלינג, שהפיק מספר רב של סדרות פופולריות ומוצלחות ב-ABC בשנות ה-60, ה-70 וה-80.

הסדרה, מסוגת סיטקום, התרחשה על פי רוב על סיפונה של ספינת תענוגות בשם The Pacific Princess (נסיכת האוקיינוס השקט), שנוסעיה היו מעורבים במיני הרפתקאות רומנטיות וקומיות. ספינות נוספות שהופיעו בסדרה היו Stella Solaris (לשיט בים התיכון), Pearl of Scandinavia (לשיט בסין), The Royal Viking Sky (לשיט באירופה) ו-Royal Princess (לשיט באיים הקאריביים).

הצלחתה של הסדרה באה לה בזכות ליהוקם של שחקנים מוכרים ואהובים בתפקידי אורח, ובכללם כוכבי קולנוע של שנים עברו שזו הייתה להם הופעה נדירה ואף חד פעמית בטלוויזיה. אף שלא הייתה זו הסדרה הראשונה שאימצה שיטה זו, הסדרה שכללה את השיטה וכל סדרה שהתבססה על עיקרון דומה בהמשך הושוותה אליה.

הסדרה בלטה גם בכך שהייתה אחת הסדרות היחידות בעלות פרקים בני שעה ששולב בהן צחוק מוקלט.

כל אחד מפרקי הסדרה נכתב על ידי קבוצה אחרת של כותבים, שכתבו את התסריט בעבור קבוצות כוכבים אורחים שונות.

את שיר הנושא של הסדרה שר ג'ק ג'ונס. את המילים כתב פול ויליאמס.

בישראל שודרה הסדרה בערוץ הראשון ובשנות ה-90 בערוץ 3 בכבלים (כיום "HOT3"). כיום היא משודרת בערוץ הקומדיות הקלאסיות. במאי 1982 השתמש חיל האוויר בשם התוכנית כשם קוד לשתי טיסות בהן עלו לישראל מעל ל-200 מיהודי אתיופיה, במסגרת מבצע אחים א'.

== סוגיות חברתיות בסדרה ==

הסדרה הקדימה את זמנה בסוגיות חברתיות שונות, כמו הצגת זכויות לנשים וזכויות לאפרו אמריקאים. היא נתנה במה גם לתיאור של נופשים ממוצא אפרו אמריקאי, ממעמד הביניים, דבר שהיה נדיר באותה תקופה בטלוויזיה האמריקאית. עם זאת, אחד המאפיינים של הסדרה הוא, היעדר של זוגות מעורבים (לבנים ושחורים). חוקים שאסרו יחסי זוגיות בין-גזעיים התקיימו במספר מדינות בארצות הברית במשך תקופה ממושכת. רק בשנת 1967 ביטל בית המשפט העליון את האיסור על כך, בפסק דין לאבינג נגד וירג'יניה. בשנות ה-70, בהן שודרה הסדרה, אף לאחר הוראת בית המשפט העליון, עדיין היה חשש כי מפרסמים במדינות הדרום לא ירצו לפרסם בסדרה אם יהיה בה "עידוד" לקשרים זוגיים בין גזעיים.

== המשתתפים הקבועים בסדרה ==
* גווין מקלאוד - קפטן מריל סטובינג
* ברני קופל - דוקטור אדם בריקר ("דוק")
* פרד גרנדי - ברל "גופר" סמית
* טד לאנג' - הברמן אייזיק וושינגטון
* לורן טוז - ג'ולי מקקוי
* ג'יל וילאן - ויקי סטובינג, ביתו של רב החובל
* פט קלאוס - ג'ודי מקקוי
* טד מק'גינלי - אשלי קובינגטון אוונס

== סדרות המשך ==
אחרי הפסקת שידורה של הסדרה, יצא בשנת 1990 הסרט The Love Boat: A Valentine Voyage לאקרנים. סדרת המשך בשם "ספינת האהבה: הגל הבא" שודרה בשנים 1998–1999 בארצות הברית.

== קישורים חיצוניים ==

* 
*[https://www.looper.com/301476/the-untold-truth-of-the-love-boat/ The un-told truth of the Love Boat],
23 בדצמבר 2020 ,Brian Boone, Looper

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:ABC: תוכניות וסדרות
קטגוריה:הערוץ הראשון - תוכניות רכש
פנחס גולדשמידט

הרב פנחס גולדשמידט (נולד ב-21 ביולי 1963) כיהן כרבה של הקהילה היהודית במוסקבה, חבר נשיאות בקונגרס יהודי רוסיה. נבחר ב-2011 לכהן כנשיא ועידת רבני אירופה, לאחר תפקיד קודם כיו"ר הוועדה המתמדת של הארגון.

==ביוגרפיה==
נולד לאליזבת ושלמה בציריך. משפחתו מתגוררת מזה ארבעה דורות בשווייץ. אביו הוא תעשיין שפיתח מערכת למיון וסידור ביגוד. אבי סבו מצד אביו שימש כרב הראשי של יהודי דנמרק ומאוחר יותר של קהילת ציריך.

למד אצל הרב משה סולובייצ'יק, ולאחר מכן בישיבת פוניבז' בבני-ברק, בישיבות מרכז הרב, טלז, במיר, ובישיבת נר ישראל בבלטימור, שם גם הוסמך לרבנות. במקביל למד במכון ג'ונס הופקינס, שם קיבל תואר שני.

בין 1987–1989 עסק ברבנות בנצרת עילית, ועסק רבות בקליטה רוחנית של העולים מברית המועצות. בשנת 1989 נשלח על ידי רבו הרב משה סולובייצ'יק לעמוד בראשות בית הדין של ברית המועצות ואחר כך של חבר המדינות.

הרב גולדשמידט היה בין המייסדים של הקונגרס היהודי הרוסי, שבו הוא מכהן כחבר הנשיאות. כמו כן ביוזמתו הוקמה ישיבת אוהלי יעקב במוסקבה ובית הספר היהודי הכללי "עץ חיים". הרב גולדשמיט נודע כרבם של כמה מהאוליגרכים הרוסים ובהם ארקדי גאידמק. הרב חיבר שו"ת על בעיות הלכתיות של יהודי חבר העמים בשם "זיכרון בספר".

בסוף שנת ה'תשע"ב (2012) פרסם מאמר ביקורתי נגד מוסד הרבנות הראשית לישראל והרבנים הראשיים לישראל. בעקבות כך פרסמו חברי נשיאות הארגון המקביל מרכז רבני אירופה מכתב תמיכה ברבנים הראשיים לישראל ומחו "על כל ניסיון לפגוע במעמדו של הרב מצגר ולהצר את צעדיו על ידי גורמים שונים וח"ו יכול להביא לידי חילול השם".

בשנת 2016 ממשלת הרפובליקה הצרפתית העניקה לרב גולדשמידט את אות המסדר הלאומי של לגיון הכבוד על תרומתו הרמה לחיזוק היחסים בין רוסיה וצרפת.

בזמן מלחמת רוסיה-אוקראינה בשנת 2022, עזב במפתיע, לדבריו בכדי לסעוד את אביו. הוא מינה את סגנו, הרב דוד יושובייב, לממלא מקומו – והודיע שימשיך לכהן כראש בית הדין הרבני של מדינות חבר העמים והמדינות הבלטיות. בשבועות הראשונים אחרי עזיבתו שהה הרב גולדשמידט בבירות במזרח אירופה, ועסק בסיוע לפליטים היהודים מאוקראינה, אך בשלב מסוים הגיע לישראל ומאז היה בארץ. לפי ציוץ של כלתו, הוא עזב את רוסיה לאחר שהופעל עליו לחץ מצד הרשויות להביע תמיכה במלחמה באוקראינה – והוא סירב לעשות זאת. ב-7 ביולי 2022 סיים את תפקידו כרב הקהילה במוסקבה, לאחר 33 שנים.

על פי דיווח של אינטרפקס, כלי חדשות רוסי, משרד המשפטים הרוסי הודיע כי הרב פנחס גולדשמידט, הרב הראשי לשעבר של מוסקבה נחשב ל"סוכן זר".

== חיים אישיים ==
מתגורר בירושלים. נשוי לדרה, ילידת ארצות הברית, ואב לשבעה ילדים.

==קישורים חיצוניים==

* 
* [https://www.inn.co.il/tags/הרב_פנחס_גולדשמידט/ כל הכתבות על הרב פנחס גולדשמידט], באתר ערוץ 7

==הערות שוליים==

קטגוריה:יהודים שווייצרים
קטגוריה:רבנים אורתודוקסים
קטגוריה:רבנים רוסים
קטגוריה:בוגרי ישיבת פוניבז'
קטגוריה:בוגרי ישיבת מרכז הרב
קטגוריה:פעילי עלייה
קטגוריה:בוגרי ישיבת נר ישראל-בולטימור
קטגוריה:מוסקבה: רבנים
קטגוריה:שווייצרים שנולדו ב-1963
קטגוריה:רוסים שנולדו ב-1963
נחל חצצון

[[גלישת מצוקים בנחל חצצון - המפל הראשון 120 מ']]
נַחַל חַצְצוֹן הוא נחל אכזב במדבר יהודה שבישראל. הנחל יורד מ"חורבת סחבא", סמוך ליישוב מעלה עמוס, ונשפך לים המלח סמוך לקיבוץ מצפה שלם, מדרום לנחל דרגה ומצפון לנחל קדם.

== גאוגרפיה ==
שטח אגן ההיקוות של נחל חצצון כ-85 קמ"ר ואורכו כ-22 ק"מ. אורך הקניון שלו כ-4 ק"מ, ועומקו בחלקו התחתון למעלה מ-400 מטרים.

בחלקו העליון יורד הנחל בסלע קירטוני רך, ויוצר עמק רדוד ורחב, במקומות מסוימים רוחבו עולה על 250 מטרים. עם כניסתו של הנחל לתחום במת השוליים המזרחיים של מדבר יהודה, הוא מתחתר בסלע הגיר הקשה. בנחל חצצון ארבעה מפלים גדולים. גובה הראשון שבהם, כ-120 מטרים, בתחתיתו גב גדול, וסביבו פרסת מצוקים. גובה המפל הבא כ-40 מטרים. גובהו של המפל השלישי כ-25 מטרים וקיר המפל בנוי משכבות של גיר ושל חרסית לסירוגין. המים סחפו את שכבות החרסית, ועל ידי כך נוצרו בקיר המפל מעין מדפי גיר דקים ועמוקים. גובה המפל התחתון כ-30 מטרים. בין מפלים אלו ישנם עוד עשרות מפלים שגובהם נע בין ארבעה ל-15 מטרים.

נקיק מצוקי נוסף יורד אל נחל חצצון, סמוך לתחתיתו של המפל הגדול. גם בנקיק זה מספר מפלים.

בתחתית הקניון נראים שרידי חוואר הלשון. עם יציאת הנחל מתחום מצוק ההעתקים, פונה הנחל פניה חדה לדרום, לפני הישפכו לים המלח. כאן זורם הנחל בין מצוק ההעתקים לבין מדרגת חוואר גבוהה, עליה נמצא קיבוץ מצפה שלם.

שם הנחל המקורי הוא "ואדי חצאצה", והשם "חַצְצוֹן" הוא שמו של יישוב מקראי באזור ים המלח, הנזכר הן בספר בראשית והן בספר דברי הימים, שם הוא מזוהה עם עין גדי. חלקו העליון של הנחל נקרא ואדי עבין, ויובלו העיקרי של הנחל הוא ואדי א-דבאבה.

בנחל מספר מאגרי מים עתיקים, שבימינו הם חרבים. בעיקר ידועה מאגורת מנקושיה (מאגר מים תת-קרקעי שפתחו מן הצד) - נפחה היה כ-800 מ"ק. על גדתו הדרומית של הנחל, סמוך לראש הקניון, נמצאים ארבעה מבני אבן עגולים עתיקים, אחד מהם עדיין שלם.

בין מצוקי נחל חצצון שורר צל כמעט בכל שעות היום, דבר הנותן משטר מים טוב, ובעקבות כך גם צמחייה עשירה. בין היתר צומחים בנחל: מציץ סורי, שכרון המדבר, שיח אברהם, אוג קוצני, אזוביון, שרביטן מצוי, זוגן השיח, אטד, צלף, ערטל, אכילאה, לוף, בוצין, מרווה ושרכים - שרכרך ודנדנה רפואית.

==הערות שוליים==

קטגוריה:נחלי ישראל הנשפכים לים המלח
קטגוריה:מדבר יהודה: נחלים
מבחן אפגאר

כרטיס המוצמד לעריסת ילוד בבית יולדות עם פרטי ה[[תינוק והלידה, כולל תוצאות שני מבחני אפגאר]]
"מבחן אפגאר" (באנגלית: Apgar score) הוא בדיקה הנעשית בתינוק מיד בתום הלידה, במטרה להעריך את מצבו הגופני של התינוק מיד לאחר הלידה, מחשש שמא הוא נתון במצוקה. הבדיקה קרויה על שמה של ד"ר וירג'יניה אפגאר, רופאה מרדימה שהגתה את המבחן. בדיקת היילוד נערכת בחמישה מדדים שונים. לכל מדד ניתן ניקוד בין 0 ל־2, כך שלכל היותר ניתן לקבל עשר נקודות:

{| class="wikitable" border="1"
! הבדיקה/הניקוד
! 0 נקודות
! נקודה אחת
! 2 נקודות
|-
| צבע העור
| חיוור או כחול
| גוף וורוד, גפיים כחולות
| ורוד
|- bgcolor="#EFEFEF"
| דופק לב
| לא נשמע
| מתחת ל-100
| מעל 100
|-
| תגובה לגרוי במגע
| אין תגובה
| עיוות פנים
| בכי
|- bgcolor="#EFEFEF"
| טונוס שרירים
| גפיים רפויות
| תנועות גפיים קלות
| תנועות גפיים מרובות
|-
| נשימה
| אין נשימה
| איטית ולא סדירה
| טובה עם בכי
|}

המבחן מתבצע פעמיים:

*בדיקה ראשונה – לאחר דקה - הציון לאחר דקה מסמן לרופא האם התינוק זקוק לטיפול מיידי: ציון בין 7 ל־10 מעיד בדרך כלל שהתינוק במצב טוב, ואינו דורש עזרה רפואית מיוחדת. ציון בין 4 ל־6 מעיד על כך שהתינוק כנראה זקוק להתערבות רפואית מסוימת – למשל, לצורך הקלה על נשימתו. ציון מתחת ל־4 מעיד כי התינוק זקוק לטיפול רפואי מיידי.
* בדיקה שנייה – לאחר חמש דקות - לאחר חמש דקות מבוצעת הערכת מצב מחודשת. הציון של תינוקות שקיבלו ציון נמוך יחסית בבדיקה הראשונה עשוי לעלות, במיוחד לאחר קבלת סיוע רפואי כדוגמת מתן חמצן, שאיבת נוזלים מהאף או מהפה, או גירוי במגע כדי לעורר תגובה. תינוק שציונו נשאר נמוך יועבר למחלקת טיפול נמרץ ילודים, כדי לקבל טיפול רפואי והשגחה יותר צמודה.

על אף שציון נמוך במבחן עלול להעיד על סיבוכים בלידה, תינוקות רבים שקיבלו ציון נמוך במבחן אפגאר גדלים ומתפתחים היטב, בזכות איכות הטיפול שניתן ברפואה המודרנית, המאפשר צמצום נזקים מאירועים שכאלה.

==לקריאה נוספת==

==קישורים חיצוניים==

==הערות שוליים==

קטגוריה:לידה
קטגוריה:בדיקות גינקולוגיות ומיילדות
פרולס

האי פרולס (באנגלית: Prall's Island) הוא אי בלתי מיושב המצוי במצר ארתור בין סטטן איילנד, אחד מרובעי העיר ניו יורק, לבין לינדן במדינת ניו ג'רזי שבארצות הברית.

האי הוא אחד מהאיים המהווים את רובע סטטן איילנד. שטחו 0.36 קמ"ר.

==מקור השם והיסטוריה==
האי קרוי על שם אחד המתיישבים ההולנדים הראשונים של הסטטן איילנד - ארנט יאנסון ואן נארדן פראל (Arent Jansen Van Naerden Prall) (נולד בשנת 1698), או על שם המתיישב אברהם פראל (Abraham Prall; 1706-1775), אשר קנה את האי לאחר הגיעו מאמסטרדם.

שמו המקורי של האי היה האי דונגאן, על שם מושל מדינת ניו יורק תומאס דונגאן (Thomas Dongan) שהתמנה למושל בשנת 1688. במהלך השנים שובש השם ל"אי דנקן". החל מסוף המאה ה-19 מכונה האי על שם פראל (נהגה פרול).

כיום האי בבעלות העירייה של ניו יורק, מנוהל על ידי מחלקת הפארקים והנופש של ניו יורק ומשמש כמקלט לציפורים (בית גידול לציפורים).

==קישורים חיצוניים==

קטגוריה:סטטן איילנד
קטגוריה:מדינת ניו יורק: איים לא מיושבים
קטגוריה:ניו יורק: איים
ארתור קיל

קרטרט שבניו ג'רזי.]]
ארתור קיל, בניו ג'רזי וסטטן איילנד.
ארתור קיל או מצר ארתור (באנגלית: Arthur Kill - מהולנדית "קיל" הוא תעלת מים או גוף מים) הוא מצר ים גאותי המפריד בין סטטן איילנד שבניו יורק למדינת ניו ג'רזי שבארצות הברית. המצר נקרא גם "מצר סטטן איילנד" (Staten Island Sound).

== גאוגרפיה ==
אורכו של המצר כ-16 ק"מ מצפון לדרום והוא מחבר בין מפרץ רריטאן שבדרומו למפרץ ניוארק שבצפונו. בצידו המערבי של המצר, בניו ג'רזי, מצויים בעיקר אזורי תעשייה. מעברו השני, בצד של סטטן איילנד, ישנן בעיקר ביצות מלח.

המצר משמש מעבר למכליות בדרכן לנמל ניוארק. הוא מועמק מעת לעת לעומק של 12 מטרים ולרוחב של כ-200 מטרים כדי לשמור על מעבר רחב ועמוק מספיק למכליות.

מעל המצר עוברים גשר גות'אלס ומעבר אאוטרברידג' וכן גשר המעלית האנכי ארתור קיל - הגדול מסוגו בעולם.

שני איים בלתי-מיושבים שוכנים במצר, האי פרולס והאי מדוז, שניהם חלק מרובע סטטן איילנד שבעיר ניו יורק.

==גאולוגיה==
ארתור קיל הוא תעלת נהר נטושה, שנחפרה על ידי נהר ההדסון בתקופה שבה, בשל קרח או סלעים, נסתמה יציאת נהר ההדסון אל האוקיינוס האטלנטי באזור מצרי וראזאנו. רוחבו הניכר של מצר ארתור מעיד על כך שהוא היה מעבר ניקוז המים העיקרי של האזור בתקופה מסוימת - אולם לא תקופה ארוכה, מאחר שהמים לא חפרו לעומק הנהר.

==קישורים חיצוניים==

* [https://web.archive.org/web/20060923233758/http://3dparks.wr.usgs.gov/nyc/morraines/raritanbay.htm סקר גאולוגי של משרד הפנים של ארצות הברית]

קטגוריה:ניו יורק: מצרי ים
קטגוריה:סטטן איילנד
קטגוריה:מצרי ים באוקיינוס האטלנטי
קטגוריה:ארצות הברית: מצרי ים
מפרץ רריטאן

מפרץ רריטאן (באנגלית: Raritan Bay) הוא מפרץ של האוקיינוס האטלנטי בין המדינות ניו יורק וניו ג'רזי. המפרץ ממוקם במקום המפגש בין מצר ארתור לנהר רריטאן, הזורם אל המפרץ ממערב.

המפרץ תחום מצפונו ברובע סטטן איילנד של העיר ניו יורק והעיירה פרת' אמבוי שבניו ג'רזי, ומדרומו במחוז מונמאות' של ניו ג'רזי.

המפרץ והנהר קרויים על שם שבט רריטאן - שבט של הלנאפי שהתגורר באזור עד המאה ה-17, עת התיישבו באזור מתיישבים הולנדיים.

המפרץ היה בעבר אתר דיג ושימש בעיקר לדיג צדפות, אולם בראשית המאה ה-20 נחפרה במפרץ תעלה המאפשרת לספינות מסחריות להיכנס לארתור קיל בדרכן לנמל ניוארק. בעקבות חפירת תעלה זו פחת בצורה משמעותית מספר הצדפות במפרץ.

== קישורים חיצוניים ==

*[https://web.archive.org/web/20060923233758/http://3dparks.wr.usgs.gov/nyc/morraines/raritanbay.htm ההיסטוריה הגאולוגית של מפרץ רריטן]

רריטאן, מפרץ
רריטאן, מפרץ
רריטאן
עלי"ה

עלי”ה - עמנו למען ישראל המתחדשת היא מפלגה וסיעה הפונה לעולים מרוסיה. המפלגה החלה את דרכה כסיעת פורשים ממפלגת ישראל בעליה, ובהמשך פעלה במסגרת ישראל ביתנו ומאוחר יותר במסגרת קדימה. כיום המפלגה עצמאית, אך לא מיוצגת בכנסת.

סיעת עלייה הוקמה במהלך בכנסת הארבע עשרה על ידי חברי הכנסת יורי שטרן ומיכאל נודלמן שפרשו ממפלגת ישראל בעלייה. לקראת הבחירות לכנסת החמש עשרה (1999) התמזגה המפלגה עם ישראל ביתנו בראשותו של אביגדור ליברמן ונציגיה נודלמן ושטרן התמודדו ונבחרו במסגרת רשימת ישראל ביתנו לכנסת ה-15 ו-ה-16 (2003; השניים נחשבו רשמית לנציגי עלי"ה). בעקבות הבחירות לרשויות המקומיות בישראל (2003) נכנסה עלי"ה לסכסוך משפטי ארוך עם ישראל בעלייה ויורי שטרן סביב האחריות לכספי מימון המפלגות שניתנו בבחירות אלו.

לקראת הבחירות לכנסת השבע עשרה (2006) עבר יורי שטרן למפלגת ישראל ביתנו ומיכאל נודלמן נפרד מישראל ביתנו ונבחר לכנסת ברשימת קדימה כנציג לא רשמי של עלי"ה. 

לקראת הבחירות לכנסת השמונה עשרה (2009) התמודדה המפלגה, כשבראשה נודלמן, באופן עצמאי, קיבלה 2572 קולות (0.08%) ולא עברה את אחוז החסימה.

==נציגי המפלגה בכנסת ומועמדיה בבחירות==

{| class="wikitable" border="1"
! style="width:10%;" | כנסת
! style="width:45%;" | חברי כנסת/מועמדים
! style="width:45%;" | הערות
|-
|הכנסת ה-14 (1996)
|2 מנדטים: יורי שטרן, מיכאל נודלמן
| הסיעה הוקמה ב-23 בפברואר 1999, כשחבריה פרשו מסיעת ישראל בעלייה. 
|-
|הכנסת ה-15 (1999) במסגרת ישראל ביתנו
|2 מנדטים: יורי שטרן, מיכאל נודלמן
|
*רשימת מועמדים מלאה, הכוללת את כלל מועמדי הרשימה, ראו [http://www.knesset.gov.il/elections/asp/party.asp?id=9 כאן].
* ב-1 בפברואר 2000 התאחדה סיעת ישראל ביתנו עם האיחוד הלאומי בסיעה חדשה שנקראה האיחוד הלאומי-ישראל ביתנו. 
|-
|הכנסת ה-16 (2003) במסגרת האיחוד הלאומי
|2 מנדטים: יורי שטרן, מיכאל נודלמן
| רשימת מועמדים מלאה, הכוללת את כלל מועמדי האיחוד הלאומי, ראו [http://www.knesset.gov.il/elections16/heb/lists/list.asp?id=27 כאן].
|-
|הכנסת ה-17 (2006) במסגרת קדימה 
|1 מנדטים: מיכאל נודלמן 
|נודלמן נחשב באופן לא רשמי לנציג עלי"ה ברשימת קדימה.
|-
|מועמדי המפלגה לכנסת ה-18 (2009)
|מיכאל נודלמן, ולרי שטרקס (לרשימת מועמדים מלאה ראו [http://www.knesset.gov.il/elections18/heb/list/List.aspx?ListId=64 כאן])
|}

== קישורים חיצוניים ==
* 
* 
* 

== הערות שוליים ==

קטגוריה:ישראל: מפלגות
קטגוריה:סיעות בכנסת
קטגוריה:מפלגות ציוניות
קטגוריה:ישראל: מפלגות ימין היסטוריות
קטגוריה:מפלגות עולים
קטגוריה:ישראל: מפלגות עדתיות
קטגוריה:העלייה לישראל מברית המועצות ומברית המועצות לשעבר
קטגוריה:מפלגות שהוקמו ב-1999
קילומטר לשעה

[[תמרור המציין שהמהירות מוגבלת ל-50 קמ"ש]]
קילומטר לשעה (קמ"ש) היא יחידת מידה למהירות, המציינת מעבר של קילומטר אחד במשך שעה אחת.

יחידת מידה זו היא יחידה מקובלת למדידת מהירותם של כלי רכב במרבית מדינות העולם. בארצות הברית מקובלת במקומה יחידת המידה מייל לשעה. למדידת מהירותם של כלי שיט מקובלת יחידת המידה קשר, שהיא 1 מיל ימי לשעה ושווה ל-1.8525 קילומטר לשעה.

בכתיב פיזיקלי המהירות קילומטר לשעה נרשמת בצורה קילומטר/שעה או קילומטר·שעה<sup>1−</sup>.

יחידת מידה מקובלת למהירות בקרב הפיזיקאים היא מטר לשנייה (מ/ש) – זו יחידת SI למהירות.

תנועה במהירות גבוהה מאוד נמדדת בקילומטר לשנייה. מהירות האור היא כ-300,000 קילומטר לשנייה, ומהירות המילוט מכדור הארץ היא 11.2 קילומטר לשנייה. למעבר מקילומטר לשנייה לקילומטר לשעה יש להכפיל את המהירות ב-3,600.

==המרת יחידות==
{| class="wikitable"
!
!מטר לשנייה
!קילומטר לשעה
!מייל לשעה
!קשר
!רגל לשנייה
|-
!1 מטר לשנייה =
|1
|3.600000
|2.236936
|1.943844
|3.280840
|-
!1 קילומטר לשעה =
|0.277778
|1
|0.621371
|0.539957
|0.911344
|-
!1 מייל לשעה =
|0.44704
|1.609344
|1
|0.868976
|1.466667
|-
!1 קשר =
|0.514444
|1.852
|1.150779
|1
|1.687810
|-
!1 רגל לשנייה =
|0.3048
|1.09728
|0.681818
|0.592484
|1
|}

==ראו גם==
*יחידות מידה למהירות
*מטר לשנייה

==קישורים חיצוניים==

קטגוריה:יחידות מידה: מהירות
מוהר

מֹהַר הוא תשלום שניתן באופן מסורתי ממשפחת החתן למשפחת הכלה. נוהג זה נפוץ בחברות מסורתיות, בהן עבודת האישה חיונית למשפחתה. 

בדפוס מגורים (האישה עוברת לגור בקרבת משפחת הבעל), מטרתו של המוהר הוא לפצות את משפחת הכלה עבור כוח העבודה שהם מפסידים.

==מוהר ביהדות==
===מוהר במקרא===
מתן מוהר מוזכר כבר בתורה: 

המוהר מוזכר גם בספר שמואל א' (פרק י"ח, פסוק כ"ה) כאשר שאול המלך מציע לדוד להינשא לבתו, הוא אומר לו שהוא אינו זקוק למוהר, אלא למאה עורלות פלשתים. כוונתו שדוד ינסה להרוג מאה פלשתים ויהרג במשימה זו.

רש"י מזהה המוהר כמתן כתובה, אבל רמב"ן ואחרים חולקים עליו וטוענים שעניין הכתובה שונה ממוהר והתפתחה רק בתקופת חז"ל.

===מוהר במשנה ובתלמוד===

במשנה ובתלמוד מוזכרת המילה סבלונות ככינוי למתנות ששולח החתן לבית אבי הכלה.

==ראו גם==
* נדוניה
*חטיפת נשים
==קישורים חיצוניים==

* 

קטגוריה:משפחה
קטגוריה:נישואים
קטגוריה:נישואים ביהדות
קטגוריה:סוציולוגיה של הנתינה
קטגוריה:טרום נישואים
סווינבורן

סווינבורן (באנגלית: Swinburne Island) הוא הקטן מבין שני איים מלאכותיים הממוקמים במפרץ ניו יורק התחתון (השני מביניהם הוא האי הופמן).

אי זה, יחד עם האי הופמן, שימש כאי בידוד למהגרים הבאים לארצות הברית שהתגלו כנגועים במחלות מידבקות עם הגיעם לאי אליס.

עם הקמתו נקרא האי דיקס (Dix Island), אולם שמו שונה מאוחר יותר והוא נקרא על שם הד"ר ג'ון סווינבורן (John Swinburne; 30 במאי 1820 - 4 באפריל 1889), מנתח שהציל את חייהם של חיילי צבא איחוד רבים במלחמת האזרחים האמריקנית.

האי מנוהל כיום על ידי מחלקת הפארקים הלאומית של ארצות הברית כחלק מאזור הנופש הלאומי גייטווי.

==קישורים חיצוניים==

* [http://www.forgotten-ny.com/STREET%20SCENES/fromwater/water.html האי באתר "ניו יורק הנשכחת"]
* [http://maps.google.com/maps?ll=40.574312,-74.054761&spn=0.033560,0.042658&t=k&hl=en תצלום לוויין של האיים]

קטגוריה:סטטן איילנד

קטגוריה:ניו יורק: היסטוריה
קטגוריה:איים מלאכותיים
קטגוריה:מפרץ ניו יורק: איים
קטגוריה:ניו יורק: איים
סאות' ברד'ר

סאות' ברד'ר (באנגלית: South Brother Island; מילולית, האח הדרומי) הוא אחד משני איים הממוקמים באיסט ריבר בין הברונקס והאי רייקרז. השני מבין שני האיים (הגדול והידוע יותר מביניהם) הוא האי נורת' ברד'ר (האח הצפוני).

מבחינה אדמיניסטרטיבית, עד אמצע המאה ה-20 היו האיים חלק מרובע קווינס של העיר ניו יורק. כיום הם נחשבים חלק מרובע הברונקס.

האי משמש כאתר קינון למושבות ציפורים גדולות ובהם עגורים וקורמורנים.

==היסטוריה==
האי בבעלות פרטית למעלה ממאתיים שנים. בראשית המאה ה-20 היה באי בית קיץ של ג'ייקוב רופרט, הבעלים של הניו יורק יאנקיז, אולם מרבית המאה ה-20 היה האי בלתי מיושב.

כיום נמצא האי בבעלות המפטון סקרוז (Hampton Scows) - חברה שאינה עושה באי שימוש. החברה רכשה את האי בשנת 1975 בעלות של עשרה דולרים.

==לקריאה נוספת==
<div style="direction: ltr;">
* Seitz, Sharon & Miller, Stuart. (2003) The Other Islands of New York. .
</div>

==קישורים חיצוניים==

* [http://www.forgotten-ny.com/YOU%27D%20NEVER%20BELIEVE/brothers/brothers.html האיים באתר "ניו יורק הנשכחת"]

קטגוריה:איסט ריבר: איים
קטגוריה:מדינת ניו יורק: איים לא מיושבים
קטגוריה:ניו יורק: איים
קטגוריה:הברונקס
מפלגת הבוסנים

מפלגת הבוסנים (בבוסנית: Bosanska Stranka) היא מפלגה רב-אתנית בבוסניה והרצגובינה.

בבחירות לבתי הנבחרים שנערכו ב-5 באוקטובר 2002, המפלגה זכתה ב-1.5% מהקולות שזיכו אותה במושב אחד מתוך 42 המושבים.

בנוסף המפלגה זכתה ב-3 מושבים מתוך 140 המושבים של בית הנבחרים של הפדרציה של בוסניה והרצגובינה.

==קישורים חיצוניים==
* 

בוסנים
קטגוריה:מפלגות שהוקמו ב-1993
Love at First Sting

Love at First Sting הוא שמו של אלבום רוק כבד של הלהקה הגרמנית, סקורפיונז, שיצא בשנת 1984. בשנה בה יצא, דורג האלבום במקום השישי על ידי המגזין בילבורד, ברשימת ה-Billboard 200. השיר Rock You Like a Hurricane, דורג במקום ה-25 במצעד ה-Billboard 200, והשיר Still Loving You דורג במקום ה-64.

== רשימת הרצועות ==
<div style="direction: ltr;">
{|border=0
|-
|
#Bad Boys Running Wild (מיינה/ררבל/שנקר) (3:54)
#Rock You Like a Hurricane (מיינה/ררבל/שנקר) (4:11)
#I'm Leaving You (מיינה/שנקר) (4:16)
#Coming Home (מיינה/שנקר) (4:58)
#Same Thrill (מיינה/שנקר) (3:30)
#Big City Nights (מיינה/שנקר) (4:08)
#As Soon as the Good Times Roll (מיינה/שנקר) (5:01)
#Crossfire (מיינה/שנקר) (4:31)
#Still Loving You (מיינה/שנקר) (6:26)

|}
</div>

== צוות ==
*קלאוס מיינה - שירה
*פרנסיס בוצ'הולז - בס וסינתיסייזר
*מתיאס יאבס - גיטרה
*הרמן ררבל - תופים
*רודולף שנקר - גיטרה

==קישורים חיצוניים==

קטגוריה:אלבומי מטאל
קטגוריה:אלבומי הסקורפיונז
קטגוריה:אלבומים באנגלית
קטגוריה:אלבומי חברת מרקורי רקורדס
נורת' ברד'ר

גופות הטובעים בספינה ג'נרל סלוקום, שנסחפו לחופי האי.
נורת' ברד'ר (האח הצפוני - באנגלית: North Brother Island) הוא אי המצוי באיסט ריבר בין הברונקס והאי רייקרז שבעיר ניו יורק. האי נמצא בקרבת סאות' ברד'ר - אי האח הדרומי.

==היסטוריה==
האי היה בלתי מיושב עד שנת 1885. בשנה זו הועבר בית החולים ריברסייד מהאי רוזוולט לנורת' ברד'ר. בית החולים נוסד בשנת 1850 כבית חולים לחולי אבעבועות שחורות ובהמשך למחלות מידבקות אחרות. בין היתר אושפזה באי גם מרי מלון המכונה "טיפוס מרי", ושם נפטרה בשנת 1938. בית החולים נסגר זמן קצר לאחר מכן.

לאחר מלחמת העולם השנייה התגוררו באי חיילים משוחררים ומשפחותיהם, אולם מאוחר יותר, לאחר שהמחסור בדירות שאירע לאחר המלחמה הסתיים עזבו את האי. בשנות ה-50 של המאה ה-20 נפתח באי מרכז לגמילה מסמים, אולם בשל שחיתות בצוות המרכז הוא נסגר בשנות ה-60.

כיום האי נטוש ואינו פתוח לכניסת הציבור. יער המצוי באי מסתיר את הריסות המבנים באי, והוא משמש כאתר קינון לאנפתיים.

בקרבת האי אירע אסון הספנות החמור ביותר בניו יורק - ב-15 ביוני 1904 נשרפה בקרבת האי האונייה גנרל סלוקום ועליה נוסעים רבים. למעלה מ-1,000 מהם נספו באסון, וגופותיהם נסחפו לחופי האי.

==לקריאה נוספת==
*Seitz, Sharon & Miller, Stuart. (2003) The Other Islands of New York. .

==קישורים חיצוניים==

* [http://www.forgotten-ny.com/YOU%27D%20NEVER%20BELIEVE/brothers/brothers.html תיאור הטרגדיה הימית, באתר ניו יורק הנשכחת]
* [http://local.google.com/local?f=l&hl=en&q=&near=&btnG=Search&ll=40.800654,-73.898442&spn=0.003574,0.006888&t=k מיקום האי במפות גוגל]
* [http://northbrotherislan.blogspot.com/ האי כיום - גלריית תמונות]
* [https://web.archive.org/web/20070107105043/http://www.urbanlens.com/files/nbro/north_brother_island.html גלריית תמונות]

קטגוריה:איסט ריבר: איים
קטגוריה:מדינת ניו יורק: איים לא מיושבים
קטגוריה:ניו יורק: איים
קטגוריה:הברונקס
מפלגת האזרחים הדמוקרטית

מפלגת האזרחים הדמוקרטית (בבוסנית: Građanska Demokratska Stranka) היא מפלגה רב-אתנית בבוסניה והרצגובינה.

בבחירות לבתי הנבחרים שנערכו ב-5 באוקטובר 2002, המפלגה לא זכתה באף מושב. אך המפלגה זכתה במושב אחד מתוך 140 המושבים של בית הנבחרים של הפדרציה של בוסניה והרצגובינה.

==קישורים חיצוניים==
* 

אזרחים
קטגוריה:מפלגות שהוקמו ב-1993
פיטופלנקטון

250x250 פיקסלים
פריחת הפיטופלנקטון בים (צבוע בירקרק).
פיטופלנקטון (בלועזית: Phytoplankton, מיוונית: פיטון, φυτόν - צמח, ופלאנקטוס πλαγκτός - לשוטט או לנוע; מכונים גם בקטריופלנקטון - Bacterioplankton), היא קבוצת פלנקטון המורכבת מיצורים זעירים המפיקים פוטוסינתזה, אף שלא כולם צמחים אמיתיים אלא גם אצות, מיני פרוטיסטים או חיידקים שיש להם פיגמנטים. הם זעירים ונעים עם הזרמים ובתורם מכלכלים את הזואופלנקטון ואחריו מגוון גדול של חיות ימיות.

חלק ממינים אלו הם בעלי כושר תנועה עצמי בעזרת שוטונים (לדוגמה, פרידיניום ) או כושר לכוון את ציפתם במים באמצעות בועות גז שהם מייצרים (למשל, מיקרוציסטיס). בפיטופלנקטון נכללים גם חיידקים בעלי פיגמנטים המבצעים פוטוסינתזה.

קיומם של הפיטופלנקטון בטבע תלוי בקיומם של לווייתני מזיפות רבים, כיוון שפיטופלנקטון משגשגים בסביבת ההפרשות של הלווייתנאים שמכילות את חומרי המזון של הפיטופלנקטון. נדידת הלווייתנאים מסייעת להתפתחות פיטופלנקטון ברחבי העולם<ref name=":0"></ref>.

לפיטופלנקטון תפקיד חשוב בהשפעה על איכות הסביבה. נכון לעשור השני של המאה ה-21 פולטת אוכלוסיית הפיטופלנקטון לאוויר העולם כ-50% מהחמצן, ולוכדת כ-37 מיליארד טון של פחמן דו-חמצני (בדומה לכ-1.7 מיליארד עצים), כמות שמוערכת בכ-40% מהפליטות<ref></ref><ref name=":0" />.

השפעתם המשמעותית על הסביבה גרמה לקריאות מצד חוקרים לשיתוף פעולה עולמי לשיקום אוכלוסיית הפיטופלנקטון (והלווייתנאים, התלויים אלו באלו בקשרים סימביוזיים) למען הסביבה, וכזווית חשובה ונוספת להתמודדות עם ההתחממות הגלובלית<ref name=":0" />.

==קישורים חיצוניים==

* 
*שי שמש, [https://lbscience.org/2016/10/19/הידעת-ניתן-לנטר-את-ביומסת-הפיטופלנקטו/ הידעת? ניתן לנטר את ביומסת הפיטופלנקטון מהחלל], באתר מדע גדול, בקטנה, 19 באוקטובר 2016
*[http://earth.wiki.huji.ac.il/index.php/פיטופלנקטון פיטופלנקטון], המכון למדעי כדור הארץ באוניברסיטה העברית בירושלים
* [https://www.slideserve.com/george-allison/6105727 פלנקטון ה"נודדים" - מצגת]
* 
* 

==הערות שוליים==

קטגוריה:אצות
קטגוריה:צורות חיים ימיות
המפלגה הליברלית הדמוקרטית (בוסניה והרצגובינה)

המפלגה הליברלית הדמוקרטית (Liberalno Demokratska Stranka, או LDS) היא מפלגה ליברלית בבוסניה והרצגובינה. המפלגה חברה במפלגה האירופאית הליברלית הדמוקרטית הרפורמית (ELDR). אין למפלגה שום נציגות במוסדות הלאומיים של בוסניה, מלבד נציג אחד בפרלמנט.

מטעם המפלגה יש כ-300 נציגים ברשויות המקומיות, מתוך 29 אלף.

==קישורים חיצוניים==
* 

ליברלית דמוקרטית
קטגוריה:מפלגות ליברליות
קטגוריה:מפלגות שהוקמו ב-1990
מפלגת הבוסנים-הרצגובינים הפטריוטית

מפלגת הבוסנים-הרצגובינים הפטריוטית (Bosanskohercegovačka Patriotska Stranka) היא מפלגת ימין בוסנית בבוסניה והרצגובינה.

נכון להיום (2015), למפלגה אין מושבים ב"בית העמים" (הבית העליון בפרלמנט הבוסני), ובבית התחתון יש מושב אחד (מתוך 42 מושבים בסך הכל). ברמה המוניצפילית, יש למפלגה 10 נציגים, מתוך כמעט 30,000 נבחרים בסך הכל.

==קישורים חיצוניים==
* 

בוסנים הרצגובנים
קטגוריה:מפלגות שהוקמו ב-1996
באר אברהם

באר אברהם הוא אתר תיירותי השוכן על גדת נחל באר שבע, בשערי העיר העתיקה של באר שבע. האתר עוסק בדמותו של אברהם אבינו, האב הרוחני של הדתות האברהמיות, ובו באר מים עתיקה המזוהה עמו.

==היסטוריה==
עוד מתקופות קדומות, מיוחסת באר אברהם לתקופת האבות, ולפי המסורת הבאר משויכת לאברהם.

עם הקמת העיר באר שבע העות'מאנית נכללה הבאר בשערי העיר, אשר לימים כונתה העיר העתיקה של באר שבע.

במאה ה-19 מצאו הארכאולוגים, אדוארד רובינסון והנרי טריסטראם, כי הבאר היא בת יותר מאלף שנים, והייתה קיימת כבר בראשית התקופה הצלבנית. אחד הממצאים המוכחים בעניינה הוא כתובת חרותה באבן, הכתובה בשפה הערבית, משנת 1112.

בשנת 1948, עם כיבושה של באר שבע במסגרת מבצע יואב, הושארה באר אברהם כשטח ציבורי ארכאולוגי. עיריית באר שבע פיתחה את סביבת הבאר, הוסיפה ריצוף לרחבה המובילה אליה והקיפה אותה בחומה.

בחודש אוקטובר 2013 נחנך באתר מרכז מבקרים, המגולל את סיפורו של אברהם אבינו באמצעים טכנולוגיים.

==מבנה==
המבנה מדמה בצורתו אוהל אירוח, ומשלב בצבעיו את צבעי המדבר
עומקה של הבאר הוא 13.5 מטרים, מהם כ-5 מטרים חצובים בסלע, וקוטרה 3.75 מטרים. הבאר מדופנת עד לקרקעיתה באבנים מסותתות. היא ניזונה ממי-התהום המחלחלים באדמת הלֵס ונקווים בעומק מועט בסמוך לנחל באר שבע. סמוכה אליה באר נוספת, שנחפרה כפי הנראה מאוחר יותר.

==מרכז המבקרים==

מרכז המבקרים במקום עושה שימוש בטכנולוגיה התומכת בתכנים חווייתיים ובמיצג תלת־ממד. במקום נערך סיור שאורכו כשעה, על ידי צוות מדריכים.

המבנה הארכיטקטוני, שתוכנן על ידי האדריכל אלי ארמון ונבנה על יסודות חצר הבאר העתיקה, מדמה בצורתו את אוהלו של אברהם אבינו. המתחם משלב את צבעי המדבר יחד עם צבע הנחושת, שבא להצביע על התקופה ההיסטורית בה המקום עוסק, תקופת הברונזה התיכונה.

מהכניסה ללובי ועד היציאה לחצר הבאר, עוברים המבקרים במסלול המציג את מסעותיו של אברהם, תוך שימת דגש על התחנות והצמתים המשמעותיים בחייו. המבנה כולל גם אולם הרצאות לכ-150 איש.

== גלריה ==
<gallery>
קובץ:View of Beer-Sheva 2014 02.JPG|רחבת הכניסה אל מרכז המבקרים
קובץ:PikiWiki Israel 36686 Archeological sites of Israel.jpg|באר אברהם
</gallery>

== ראו גם ==
* באר יעקב
* היסטוריה של באר שבע
* פארק נחל באר שבע

== קישורים חיצוניים==

* 
* [http://www.edu-negev.gov.il/goel/shimur/batim/beer_avraham.htm על באר אברהם, מתוך הספר "באר שבע ואתריה", הוצאת אריאל 1991]
* 
* 

==הערות שוליים==

קטגוריה:באר שבע העתיקה
קטגוריה:באר שבע: מבנים
אברהם
קטגוריה:בקעת באר שבע: אתרים ארכאולוגיים
קטגוריה:באר שבע: מוזיאונים
קטגוריה:באר שבע: היסטוריה
קטגוריה:פארק נחל באר שבע
קטגוריה:אברהם